
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl. br. 6-St.644/2017-12


U   I M E  R E PU B L I K E   H R V A T S K E

R J E Š E N J E

	Trgovački sud u Splitu, stalna služba u Dubrovniku, po stečajnom sucu tog suda Srđanu Gavraniću, kao sucu pojedincu, povodom zahtjeva za provedbu skraćenog stečajnog postupka nad dužnikom UDRUGA AKULTURACIJA – CENTAR ZA PROMICANJE KULTURE I UMJETNOSTI, Opuzen, Mandarinska 26, OIB: 60612301719, izvan ročišta, dana 3. siječnja 2018. godine


r i j e š i o    j e

I.	Otvara se stečajni postupak nad stečajnim dužnikom UDRUGA AKULTURACIJA – CENTAR ZA PROMICANJE KULTURE I UMJETNOSTI, Opuzen, Mandarinska 26, OIB: 60612301719.

II.	Stečajni postupak nad stečajnim dužnikom UDRUGA AKULTURACIJA – CENTAR ZA PROMICANJE KULTURE I UMJETNOSTI, Opuzen, Mandarinska 26, OIB: 60612301719,  otvara se 3. siječnja 2018. godine u 13,40 sati i istog trenutka rješenje o otvaranju stečajnog postupka objavit će se na oglasnoj ploči suda. 

III.	Stečajnim upraviteljem imenuje se Maroje Raguž, Badalićeva 21, Zagreb, OIB: 15457175002. 

IV.		Zaključuje se stečajni postupak nad dužnikom UDRUGA AKULTURACIJA – CENTAR ZA PROMICANJE KULTURE I UMJETNOSTI, Opuzen, Mandarinska 26, OIB: 60612301719.

V.	Nastavlja se postupak u korist stečajne mase stečajnog dužnika UDRUGA AKULTURACIJA – CENTAR ZA PROMICANJE KULTURE I UMJETNOSTI, Opuzen, Mandarinska 26, OIB: 60612301719, zastupano po upravitelju stečajne mase Maroju Ragužu. Ovlašćuje se upravitelj stečajne mase nakon zaključenja stečajnog postupka zastupati stečajnu masu, te u ime stečajnog dužnika, a za račun stečajne mase unovčiti imovinu dužnika, pokrenuti i voditi u ime stečajne mase protiv dužnika stečajne mase postupke radi prikupljanja imovine koja ulazi u stečajnu masu i prikupljenim sredstvima podmiriti nastale troškove stečajnoga postupka.  

VI.		Ovo rješenje i osnova zaključenja stečajnog postupka objavit će se na mrežnoj stranici e oglasna ploča.

VII.	Otvaranje i zaključenje stečajnog postupka upisat će se u registar udruga, a po pravomoćnosti ovog rješenja registar udruga će provesti brisanje dužnika iz registra. 

IX.	Nalaže se Financijskoj agenciji naložiti banci zaplijenjeni iznos novčanih sredstava s računa dužnika za predujam za namirenje troškova stečajnog postupka prenijeti u korist žiro računa ovog suda kod Hrvatske poštanske banke broj: HR1623900011300000664, model 10-644-2017, te dokaz o izvršenoj uplati dostaviti u spis, a obustavu dalje pljenidbe ako iznos predujma nije zaplijenjen u cijelosti 


Obrazloženje

Financijska agencija RC Split, Podružnica Dubrovnik je podnijela ovom sudu 12. lipnja 2017. godine zahtjev za provedbu skraćenog stečajnog postupka nad dužnikom. U zahtjevu se u bitnome navodi da na dan 7. lipnja 2017. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i u ukupnom iznosu od 5.450,00 kuna, da nema zaposlenih, da ima otvoren račune kod Raiffeisenbank Austria d.d., kao i da nema zaplijenjenih sredstava na ime predujma za namirenje troškova stečajnog postupka.

Sukladno čl. 430. Stečajnog zakona (NN 71/15, 104/17, dalje u tekstu SZ), nakon uvida u  registar udruga, oglasom objavljenim na mrežnoj stranici e-Oglasne ploče suda 13. srpnja 2017. godine pozvane su osobe ovlaštene za zastupanje dužnika po zakonu u roku od 15 dana dostaviti javnobilježnički ovjerovljeni popis imovine i obveza dužnika na propisanom obrascu, te su pozvani dužnikovi vjerovnici sukladno članku predložiti otvaranje stečajnog postupka nad dužnikom, uz upozorenje iz čl. 431. SZ.

Prema čl. 431. SZ ako osobe ovlaštene za zastupanje dužnika po zakonu u roku od 15 dana ne podnesu popis imovine i obveza dužnika ili ako iz toga popisa proizlazi da dužnik ima imovinu koja nije dostatna za namirenje predvidivih troškova stečajnoga postupka, te ako u roku od 45 dana nijedan vjerovnik ne predloži otvaranje stečajnoga postupka i ne predujmi sredstva za namirenje troškova postupka, smatrat će se da je dužnik nesposoban za plaćanje, pa će sud će po službenoj dužnosti donijeti rješenje o otvaranju i zaključenju skraćenoga stečajnog postupka, uz odgovarajuću primjenu čl. 132. i 133. SZ. U ostavljenom roku je dostavljen popis imovine i obveza iz kojeg proizlazi da dužnik nema imovine, a vjerovnici nisu predložili otvaranje stečajnoga postupka.

	Izbor stečajnog upravitelja izvršen je primjenom odredbe čl.432. SZ-a, a metodom slučajnog odabira za stečajnog upravitelja izabran je Maroje Raguž, pa je sud ovim rješenjem imenovao istog stečajnog upravitelja.

Zbog navedenog, na temelju spomenutih propisa, odlučeno je kao u izreci.

U Dubrovniku, dana 3. siječnja 2018. godine

								Stečajni sudac:

								Srđan Gavranić, v.r.



POUKA O PRAVNOM LIJEKU
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana od primitka rješenja putem ovog suda u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 19. st. 3. SZ).

DN-a (03.01.2018.g.):
· predlagatelju FINA, elektroničkom poštom i putem e-oglasna ploče,
· dužniku, 
· stečajnom upravitelju,
· Porezna uprava Metković,
· Raiffeisenbank Austria d.d. d.d., putem e oglasne ploče,
· ŽDO Dubrovnik, Građansko-upravni odjel, 
· Općinskom sudu u Dubrovniku, zemljišnoknjižnom odjelu Metković,
· mrežna stranica e-Oglasna ploča sudova,
· registru udruga prije i nakon pravomoćnosti. 

OVIM PRIJEPISOM ZAMJENJUJE SE PRIJAŠNJI PRIJEPIS RJEŠENJA
posl. br. 6-St.644/2017-7 od 3. siječnja 2018. godine.

		Da je prijepis vjeran  izvorniku tvrdi i ovjerava Andriana Leto.

U Dubrovniku, 8. veljače 2018. godine

